钦定古今图书集成/明伦汇编/氏族典/第406卷 > 吕律
## 钦定古今图书集成/明伦汇编/氏族典/第406卷 > 吕律

按《万姓统谱》：律，鄄城人。父衍，仕至监察御史，谥文贞。
律幼时，父书“律”字试之，三试皆识故名。尝师事导江
先生，传其性命之学。及为曹州判官，夏大旱，往定陶
虑囚，释遣冤滞，雨大至，升承务郎、知峄州。后退居峗
山书院，教授生徒。元祐中，起为承直郎，升翰林修撰，
历升秘书少监。既致仕，居濮之富春园，自号“蕴斋。”